tomron87/hebrew-wikipedia-sentences-corpus huggingface dataset:
הסרט כולל זווית ראייה נוספת שאינה קיימת בספר, ומציג תלמידת בית ספר שמגלה את הנסיך הקטן דרך השכן הקשיש והמתבודד.
הסרט משתמש בהנפשה ממוחשבת לתיאור לעולמה של הילדה ובהנפשת סטופ מושן לעולמה הדמיוני של הילדה כפי שהיא מדמיינת את הנסיך הקטן.
הנסיך וילהלם, דוכס סדרמנלנד (בשוודית: Prins Wilhelm, hertig av Södermanland; 17 ביוני 1884 – 5 ביוני 1965), היה נסיך שוודי ובנו של גוסטב החמישי, מלך שוודיה.
וילהלם נולד ב-17 ביוני 1884 בארמון טולגרן, טרוסה, לגוסטב החמישי, מלך שוודיה ולויקטוריה, נסיכת באדן, בתם של פרידריך הראשון, הדוכס הגדול של באדן ולואיזה, נסיכת פרוסיה, ועם לידתו הוענק לו התואר דוכס סדרמנלנד.
ב-3 במאי 1908 התחתן וילהלם עם מריה פבלובנה, הנסיכה הגדולה של רוסיה, בתם של פאבל אלכסנדרוביץ', הנסיך הגדול של רוסיה ואלכסנדרה, נסיכת יוון ודנמרק.
הצאר התיר לאביה של הכלה שהיה בגלות לחזור לרוסיה לרגל האירוע, שנערך בארמון צארסקויה סלו, ולהכיר את חתנו.
הנישואים נראו מאושרים בהתחלה ולזוג נולד במהרה בן יחיד, לנארט.
מריה רכשה בית בשוודיה, למדה את השפה השוודית (בנוסף לחמש שפות נוספות בהן דיברה) והייתה פופולרית בקרב העם השוודי ועם משפחת המלוכה.
עם הזמן הנישואים התרופפו לאחר שמריה הבינה כי לבעלה, כקצין בצי השוודי, לא יהיה זמן לבלות עמה וכי הוא היה קר כלפיה.
בני הזוג התגרשו בשנת 1914 והבן לנארט נשאר בשוודיה תחת השגחתה של סבתו, המלכה ויקטוריה.
בשנת 1914 החל וילהלם לנהל מערכת יחסים עם ז'אן דה טרמקורט, אשר נמשכה קרוב ל-40 שנה.
ב-2 בינואר 1952 ביקרו השניים את בנו של וילהלם - לנארט, ובנסיעה חזרה לביתם נהרגה ז'אן בתאונה שהתרחשה מחמת סופת השלגים שהשתוללה באותה העת, מה שהשפיע קשות על וילהלם.
וילהלם היה צלם וסופר, ולמעט התבטאות פוליטית אחת בימי מלחמת העולם השנייה, שבה גינה את רצח קאי מונק על ידי הגסטאפו, כמעט ולא התערב בפוליטיקה.
ב-5 ביוני 1965 מת וילהלם בביתו בארמון סטנהאמר, פלן במהלך השינה, 12 ימים לפני יום הולדתו ה-81.
הנסיך הקטן הוא סרט מוזיקלי-פנטזיה אמריקאי משנת 1974. הסרט הופק ובוים על ידי סטנלי דונן ומבוסס על ספר הילדים הקלאסי "הנסיך הקטן" מאת הסופר, המשורר והטייס הצרפתי אנטואן דה סנט-אכזופרי.
בסרט מככבים ריצ'רד קילי, ג'ין ויילדר, דונה מק'צ'ני, ג'וס אקלנד וויקטור ספינטי.
סצנות המדבר בסרט צולמו בתוניסיה.
העלילה מתמקדת בטייס (מגולם על ידי ריצ'רד קילי) אשר נאלץ לבצע נחיתת חירום במדבר סהרה.
במהלך שהותו במדבר הוא מתיידד עם ילד צעיר המכונה "הנסיך הקטן" אשר הגיע במקור מהאסטרואיד B-612. בימים הבאים, הטייס שומע על עברו של הנסיך ומסעותיו השונים ברחבי מערכת השמש.
שהוא מגיע סוף סוף לכדור הארץ הנסיך הקטן למד את חשיבות החיים.
לפני שהנסיך הקטן מת מהכשת נחש, הוא חולק את הלקחים שלמד עם הטייס.
אף על פי שהטייס מנסה לשמור על הנסיך הקטן בחיים, הנסיך הקטן נעלם לחלוטין בבוקר והטייס מחפש אותו במדבר אך מוותר לאחר שהבין שהנסיך הקטן מעולם לא היה קיים.
לאחר מכן הטייס מצליח להתניע את המטוס ולטוס משם.
K-549 הנסיך ולדימיר היא צוללת טילים בליסטיים גרעינית מדגם בּוּרֵיי והיא הראשונה מיחידת בּוּרֵיי-A (פרויקט 955A) שנכנסה לשירות חיל הים הרוסי.
הצוללת נקראת על שם הנסיך ולדימיר הגדול.
פרויקט 955A פותח על ידי לשכת העיצוב רובין והמעצב הראשי היה סרגיי קובאלב.
הצוללת תוכננה להיכנס לשירות בשנת 2010 אך הבנייה עוכבה עד יולי 2012 בשל סכסוך בעניין העלויות הנדרשות, בין משרד ההגנה הרוסי לבין תאגיד המספנות המאוחד.
הנסיך ולדימיר היא היחידה הראשונה של מפרויקט 955A והיא עברה כמה שינויים לעומת היחידות הקודמות של פרויקט 955. שינויים אלה כללו שינויים מבניים גדולים, חתימה אקוסטית מופחתת וציוד תקשורת מודרני יותר.
למרות שדווח שבתחילה היו ארבעה צינורות שיגור נוספים (20 בסך הכל), ה-955A כולל 16 צינורות טילים זהים לפרויקט 955. הצוללת חמושה בטיל הבליסטי החדיש ביותר שמיועד לצוללת הרוסית, ה-RSM-56 בולאווה.
הנסיך ולדימיר וצוללות אחיות מיועדות להחליף בסופו של דבר את הצוללות מהתקופה הסובייטית מדגמי דלתא וטייפון בשירות צי הצוללות של הצי הרוסי.
לדברי מויסייב, השלמת ניסויי הים אמורה להיות מלווה בשיגור טיל בולאווה.
ב-29 באוקטובר ערכה הצוללת שיגור מוצלח של בולאבה ממיקומה בים הלבן.
על פי מקורות מהתעשייה הביטחונית שדיברו אל סוכנות הידיעות טאס, השלמת הנסיך ולדימיר עוכבה עד לרבעון הראשון של 2020 בשל מספר ליקויים שהתגלו.
הדו"ח הבא של קומסומולסקאיה פרבדה, שציטט את אלכסיי רחמנוב, נשיא תאגיד המספנות המרוחד, קבע את תקופת הכנסתה לשירות "בסוף ינואר" 2020. בפועל, הצוללת הועברה לשירות הצי ב-29 במאי 2020.
הנסיך הדרקון או הנסיך הדרקון: תעלומת אראבוס היא סדרת טלוויזיה מונפשת אמריקאית, מסוגת פנטזיה, הרפתקאות, דרמה, פעולה ועל-טבעי, שנוצרה על ידי אהרון איהז וג'סטין ריצ'מונד והופקה על ידי אולפני MWM ו-Bardel Entertainment.
הסדרה מופצת על ידי נטפליקס.
העונה הראשונה יצאה ב־14 בספטמבר 2018, השנייה יצאה ב־15 בפברואר 2019, השלישית יצאה ב־22 בנובמבר 2019, הרביעית יצאה ב־3 בנובמבר 2022, החמישית יצאה ב־22 ביולי 2023 והשישית יצאה ב-26 ביולי 2024 והשביעית יצאה ב-19 בדצמבר 2024.
חוברת קומיקס שעוסקת בעלילה שבין סיום עונה 3 לתחילת עונה 4 יצאה לאור והכותרת - thru the moonמעידה שיש כוונה להמשיך ולהוציא חוברות קומיקס נוספות.
יבשת זֶאדְיַה היא עולם קסום, ובה יש שישה מקורות של קסם: האדמה, השמיים, הירח, השמש, הכוכבים והים.
יצורים קסומים ושבטי אֶלְפים מחוברים למקורות הקסם או ארקינום, לצד האלפים חיים בני־אדם, שנולדים ללא חיבור למקור קסם.
אלפי שנים לפני תחילת הסדרה גילה אדם בשם זייארד מקור קסם נוסף שבו בני האדם יכולים להשתמש: קסם אפל, בו מקריבים יצור קסום לצורך לחש־קסם.
השימוש בקסם האפל הביא לקרע בין בני האדם לאלפים ולדרקונים שעשו טיהור אתני במסגרתו רוכזו כל בני האדם בחלקה המערבי של היבשת.
נהר של לבה חצה את היבשת לחלק המזרחי, לו נשמר השם זאדיה, ולמערבי בו שוכנות חמש ממלכות האדם (אפנטארכיה).
תשע שנים לפני תחילת הסדרה ממלכות האדם עומדות בפני חורף קשה בו צפויים מאה אלף בני אדם למות מרעב.
רב־הקוסם וירֶן, יועצו של מלך קַטוֹליס, גילה שקיים לחש קסם אפל שיפשיר את האדמה וימנע את הרעב, אך לצורך הלחש יש להשתמש בליבו של ענק־מאגמה.
חוליה קטנה הכוללת שלוש מלכות ומלך, מספר חיילים ואת וירן עצמו, חודרת בחשאי לזאדיה.
הם מצליחים להרוג ענק לבה אך הדברים משתבשים כשאֶביזַנדם, מלך הדרקונים, מגלה את חציית הגבול ואת דבר ההרג ומגיע להשמידם.
מלכת קטוליס סֶרַאי נהרגת, והשאר נמלטים בקושי רב עם לבו של הענק.
ממלכות בני האדם ניצלו מרעב.
שנה לפני תחילת הסדרה וירן ומלך קטוליס חוצים את הגבול לנקום את מות סראי.
באמצעות קסם אפל הם רוצחים את מלך הדרקונים.
וירן מגלה שבבלי דעת הם הגיעו ביום מיוחד מאוד – היום בו מלכת הדרקונים מטילה את הביצה של נסיך הדרקונים, שיגדל להיות מלך הדרקונים הבא – אירוע של פעם באלף שנים.
וירן מטפס לקן מלכי הדרקונים, חוזר ומודיע שהשמיד את הביצה.
הכעס בזאדיה על רצח מלך הדרקונים מפעפע, והמתח בגבול בין זאדיה וקטוליס מסלים לקראת מלחמה.
חוליית מתנקשים של אלפים משבט צל־ירח מגיעה בחשאי לרצוח את מלך קאטוליס ובנו הנסיך אֶזְראן כנקמה על רצח אביזנדם, מלך הדרקונים.
צעירת המתנקשים, רֶיְלַה, פוגשת את הנסיכים קאלום ואזראן, ומגלה שוירן, הקוסם הרשמי של ממלכת קאטוליס, גנב את הביצה ולא השמיד אותה.
השלושה מחליטים להשיב את הביצה למלכת הדרקונים וכך למנוע את פרוץ המלחמה.
ריילה לא מצליחה לשכנע את מנהיג המתנקשים, רונן, לבטל את ההתנקשויות, והשלושה נמלטים גם מהמתנקשים וגם מכוחות הארמון ויוצאים למסע אל זאדיה.
בעודם נמלטים, קאלום מצליח לחולל קסם בעזרת אבן קדומה שכולאת בתוכה סערה.
בלילה רואה ריילה את האות שההתנקשות באביו של אזראן יצאה לפועל, אך אינה מסוגלת לבשר לקאלום ואזראן את הבשורה המרה.
קאלום משכנע את ריילה להיכנס לאכסניית החורף של משפחת המלוכה, אכסניית בנתר (בנתר- חיה שהיא מעין הכלאה של דב ופנתר), בכדי להשיג קובייה שקשורה לקסם, ריילה כמעט נלכדת אך בעזרת מספר תחבולות השלושה בורחים.
בחצר המלוכה, וירן מנסה לקבל מעמד של עוצר המלכות, אך מועצת היועצים דורשת לאתר מייד את הנסיכים.
וירן שולח למשימה את ילדיו סוֹרֶן וקלודיה בראש קבוצת חיפוש.
הוא רומז לסורן שהוא מצפה שהקבוצה תשיב את הנסיכים לחצר המלכות כשהם מתים.
סורן מתקשה, קודם בהבנת ההוראה ואז בקבלתה, שכן קאלום ואזראן הם כבני משפחה עבורו.
וירן מדגיש שבקרוב כוחות זאדיה יתקיפו את כל ממלכות האדם, ולעת הזאת חייב שיעמוד מנהיג מנוסה בראש.
בלא רצון מקבל סורן את ההוראה.
במקביל, הגנרל אַמַאיַה לא בוטחת בוירן ושולחת בנפרד את הגשש הבכיר שלה, קוֹרבוּס, למצוא את הנסיכים.
במסע לזאדיה מתחולל אסון: ביצת נסיך־הדרקון נופלת למי קרח, והנסיך־הדרקון גוסס.
קאלום, אזראן וריילה מנסים נואשות למצוא דרך להצילה.
הם שומעים שבראש הר בשם הקלדרה המקוללת ישנה מרפאת קסומה שהשיבה לזאבה אווה קטועת הרגל של אליס באורח קסמים את רגלה, ומתחילים בטיפוס לראש ההר.
בדרך מתקיפות אותם מפלצות נוראיות, אבל אחרי כמה התקפות מהן נחלצו, מסתבר שהמפלצות אינן אלא אשליות.
בהגיעם לפסגה הם פוגשים את לוּזֶ'יְן, ומגלים לחרדתם שהיא אינה מרפאה קסומה כלל אלא רק קוסמת אשליות.
הרגל שכביכול הופיעה באורח קסם אינה אלא אשליה שנועדה לגרום לבני אדם לחשוב שהזאבה בריאה ולא להשליכה.
לוז'יין אינה יכולה לסייע בהשבת החיים לביצה, ומוסיפה שהדרך היחידה היא לגרום לביצה לבקוע, אך זה בלתי אפשרי ללא סופת ברקים אדירה.
קאלום שובר את האבן־הקדומה, ובסופה הנוראה שפורצת ממנה בוקע מהביצה אבקוע הדרקון אַזימוֹנְדיאַס ובשם חיבה, זים.
קאלום, אזראן וריילה מתארחים אצל לוז'יין, שמבשרת לקאלום שמאחר שהוא "רק בן אדם" לא יוכל יותר לעשות קסמים ללא כוחה של האבן־הקדומה כי הוא לא נולד עם חיבור לאחד ממקרות הקסם, הקרויים ארקנום, חיבור שחיוני לביצוע קסם קדום.
לכל זן אלפים יש חיבור לארקנום אחר.
קאלום מסרב לקבל זאת, ומנסה ליצור חיבור משלו לארקנום השמים הקדום.
סורן וקלודיה מדביקים את קאלום, ריילה ואזראן.
ריילה אינה בוטחת בהם, אך קאלום נאמן לחברותם רבת השנים.
קלודיה וסורן מנסים לשכנע את השלישייה לחזור לבירת קאטוליס.
קאלום מבהיר להם שהשליחות להשיב את זים לזוּבֶּיַה מלכת הדרקונים קודמת לכל.
סורן וקלודיה טוענים שהם מכירים בחשיבות השליחות ויצטרפו לסייע, אך למעשה מתכננים מלכודת בה סורן ירצח את ריילה בעוד קלודיה תלכוד את אזראן, קאלום וזים.
ריילה, בעזרת לוז'יין, חושפת את הבגידה וקורבוס בא ומסייע והשלישייה מצליחה להמלט.
הם משיגים הפלגה עם קפטן וִילַדס עד שהם מגיעים לאזור קרוב לגבול של זאדיה.
בעוד ילדיו מתחקים אחר עקבותיהם של קאלום, ריילה ואזראן, וירן מנסה לגייס את הממלכות האנושיות האחרות למלחמה נגד זאדיה.
במקביל, הוא מנסה לפענח מהו סוד המראה הקסומה אותה שמר מלך הדרקונים סמוך אליו.
הגנרלית אַמַאיַה, דודתם של קאלום ואזראן, נמצאת בחזית העימות הקרב עם זאדיה בפרצה היחידה בנהר הלבה שבגבול, כשכוחות מתעצמים של אלפים משבט אש־השמש נאספים בצידה השני של הפרצה.
אחרי ניסיונות ואכזבות רבות וירן מגלה שמעבר למראה קיים מקום אחר, ובו קוסם משבט האלפים מגע־כוכב.
האלף מנסה, בתנועות ידיים, לשכנע את וירן לבצע קסם אפל משותף אך וירן אינו בוטח בו.
וירן משתמש בחותמת מלך קאטוליס על מכתבים למלכי ארבע הממלכות האחרות וקורא לכנס כל המלכים, הפנטארכיה.
בכנס הוא מנסה לשכנע את המלכים שהאיום מצד זאדיה מתעצם לקראת מתקפה כוללת ואולי הכחדה של בני האדם, ושיש להקדים תרופה למכה, לאחד את צבאות חמש הממלכות ולתקוף את זאדיה.
מלכי נִיאוֹלַנְדִיַה, אֶוֶנִיר ודֶל־בַּאר מסכימים לאחד כוחות במלחמה נגד זדיה אם תהיה תמימות דעים, אך מלכת דוּרֶן, הילדה אַנְיַה מתלבטת אם נבון להשתתף בהרפתקה צבאית כה מסוכנת.
על מנת לשכנע אותה וירן מספר לה כיצד מתו הוריה, מלכות דורן לפניה.
זהו סיפור שהיא מכירה היטב אך לראשונה שומעת אותו ממי שהיה שם בפועל - כיצד הגיעו הוריה להתחנן למלך קאטוליס הצעיר הארו לסיוע במזון לפני חורף בו צפויים 100,000 מתושבי ממלכת דורן למות ברעב אחר רצף של שנים קשות.
המלך הארו רוצה לסייע, אך וירן מתרה בו שמלאי המזון גבולי, ואם יבחר לסייע למלכות דורן בכל זאת ימותו 100,000 אזרחים, אלא שמחציתם יהיו תושבי קאטוליס.
הארו בכל זאת מחליט, כדבריו "לחלוק עימם את הסבל".
וירן פונה לחיפוש נמרץ אחרי קסם שיוכל לבטל את רוע הגזירה.
הוא מגלה קסם אפל, בו משתמשים בליבו של ענק-מאגמה להפוך אדמה קפואה לפוריה.
המלכה סראי מתנגדת להקרבת יצור חף מפשע, אך הארו מחליט לצאת למשימה מסוכנת עד כדי טירוף - להתגנב לזאדיה בחסות הלילה, בעת שמלך הדרקונים אינו משגיח על הגבול.
לאתר ענק מאגמה, לקטול אותו ולהימלט עם ליבו.
מלכות דורן ששומעות על התוכנית מצטרפות למשלחת מתוך הידיעה שמצוקתן היא שהביאה למצב זה.
בקרב עם ענק המאגמה הגנרלית אמאיה נפצעת ואינה מסוגלת לעמוד על רגליה.
המשימה אורכת זמן רב מדי, ובבוקר אביזנדם מגלה את הפלישה והרצח ובא לחסל את המשלחת.
הוא מסתער על סראי שבמאסף, וירן חש להצילה, אך מאחר את המועד והמלכה סראי נופחת את נשמתה בזרועותיו.
אניה אינה משנה את דעתה, כך שאין תמימות דעים והמלכים האחרים נסוגים ואינם מוכנים להשתתף בברית.
וירן, מאוכזב ושפוף, חוזר לקאטוליס, בה הוא עתיד לעמוד למשפט על השימוש בחותמת המלך.
הוא נמלט לצינוק סודי בו חבויה המראה, ויחד עם הקוסם שמצידה השני מבצע את הקסם האפל.
לחרדתו ותדהמתו בסיום הקסם יוצא זחל מפיו של הקוסם, נכנס לגביע שלידו, יוצא מגביע זהה בצד של ווירן ומתיישב על אזנו.
הזחל מאפשר לוירן ולקוסם, ששמו אראבוס לדבר זה עם זה.
אראבוס מבטיח לוירן שירכוש את אמונו בכך שיסייע לו להניע את המלכים האחרים לפעולה.
הוא מדריך את וירן בביצוע קסם אפל רב עוצמה בו האפר של המתנקשים שנהרגו הופך למתנקשי צללים הסרים למרותו של וירן.
וירן פוקד עליהם לצאת ולהתנקש במלכי ארבע הממלכות, על מנת שאימה ושינאה יניעו את יורשיהם להצטרף לברית שתצא למלחמה על זדיה ותנקום את מות הוריהם.
לאחר מכן לוקחום אותו לצינוק.
קלודיה וסורן מדביקים את קאלום, ריילה ואזראן שוב, בעודם מנסים להגן על פִּירַה, דרקונית אדומה שסורן וקלודיה פילחו בחץ מבליסטרה.
כמוצא אחרון קאלום משתמש בקסם אפל.
סורן מנסה לקטול את פירה אך נפצע קשה ופירה נמלטת, בעוד קאלום מתמוטט אחרי הקסם האפל.
קלודיה נכשלת לסייע לסורן בקסם אפל ולוקחת אותו לעיירה סמוכה לרופאה.
הרופאה מבשרת לה שסורן ישרוד אך יהיה משותק כל חייו.
סורן אומר לקלודיה שהוא שמח, במובן מסוים, שהוא משותק כי כך לא יוכל לבצע את שליחותו הסודית - לרצוח את הנסיכים.
קאלום חסר הכרה ושוקע לתוך הזיות טרופות.
קורבוס מגיע, ומגלה לאזראן שאביו נרצח.
אזראן, מיוסר וזועם, דורש להניח לו ויוצא להתבודד.
אחרי זמן רב קורבוס המודאג יוצא לאתר אותו.
בהזיותיו קאלום פוגש את עצמו מן העתיד, שמנסה לשכנע אותו להשתמש בקסם אפל בו ישיג עוצמה בלתי מוגבלת ויעצב את העולם כרצונו.
קאלום כמעט מתפתה אך מתעשת ומסרב, וקאלום־מהעתיד מתפורר לאבק.
קפטן וילדאס לוקח את קאלום ל"מסע לנשמתו ומצפונו" בים סוער.
הספינה מתנפצת, ובהזיותיו קאלום טובע, בעוד במציאות ריילה נחרדת לגלות שהוא משתנק ונמצא בסכנת חיים.
קלודיה פוגשת את אזראן, ולאחר שכביכול היא מביעה חרטה על מעשיה היא משכנעת את אזראן להוביל אותה באמצעות יכולתו לדבר אל חיות לקבוצה של עופרים, היא שולחת את אזראן לחזור אל קאלום וריילה, ומבצעת קסם אפל בו היא נוטלת את חייו של עופר על מנת לרפא את סורן.
הקסם מצליח אך בקלודיה הוטבע חותם למעשיה, כשקווצה משערה מלבינה.
בהזיותיו פוגש קאלום את אימו האומרת לו לנשום.
הוא ניעור מההזיות ומגלה שבמעין תרגיל נשימה הוא מצליח להתחבר לארקנום השמיים הראשוני, ושוב יכול לעשות קסמים.
אזראן חוזר, ומבשר שהחליט לשאת באחריות ולחזור לבירת קאטוליס לשבת על כס המלכות.
קאלום, ריילה וזים מגיעים לזאדיה, ומוצאים שדרכם חסומה על ידי סוֹל רֶגֶם, לשעבר מלך הדרקונים שהבעיר והשמיד עיר שלמה בת עשרות אלפי תושבים חפים מפשע.
באש התופת מתו כולם, גם זקנים, נשים וטף.
אמאיה נופלת בידי האלפים של אש השמש, לא לפני שהיא משמידה את "הפרצה" שהיא המעבר היחיד כמעט בין זאדיה לממלכות האדם.
קאלום וריילה מגיעים לסילברגרוב, ביתה של ריילה, שם כל האלפים נידו אותה מפני שהם חשבו שהיא נטשה את רונאן.
אזראן עובר מניפולציות בכדי לנטוש את כס המלוכה על רקע לחץ למלחמה מהממלכות האחרות, ומצטרף שוב לקאלום וריילה כדי להחזיר את זים לביתו.
ריילה וקאלום בדרך לזוביה, אמא של זים ובדרך חוצים את המדבר של זאדיה מדבר עם חול שחור שבלילה יוצאים נחשים מוצצי נשמה אם הם מכישים אותך הנשמה שלך יוצאת והגוף שלך משתולל במדבר.
במקור תכננו קאלום וריילה לעקוף את המדבר אבל כשאלפית שמים בשם ניקס מציעה לתת להם טרמפ על הגמל הענק שלה הם חוצים את המדבר ומקצר להם את הדרך.
בלילה הם הגיעו לבועת מגן נגד הנחשים ולנו שם הם מתעוררים באמצע הלילה ורואים שניקס נעלמה ונטשה אותם באמצע המדבר ריילה הולכת ליד האגם ומאשימה את עצמה על זה שהכשילה את המשימה שקאלום בא לידה ועודד וחיזק אותה לאחר מכן ריילה נישקה אותו והם התאהבו ונהיו זוג.
לאחר מכן ניסו לאתר את ניקס ואחת החיות של ריילה הוכשה על ידי נחש.
באור היום הם מאתרים את ניקס היא מתנצלת והם ממשיכים במסע אל מלכת הדרקונים.
בזמן הזה בקאטוליס וירן, שהוחזר לשלטון, מוביל את צבאות בני האדם נגד זאדיה, וצובר קסמים אפלים עוד יותר בעזרת אראבוס.
הוא פולש לממלכת האלפים של אש השמש, לאקס-אורייה וגונב מטה שיש בו אבן קדומה בעלת כוח שמש, ובתוך כך אראבוס מחריב את העיר והורג את המלכה קסה.
וירן, בעזרת המטה של האלפים של אש השמש, הופך את הצבא שלו לצבא מפלצות וסורן בורח בכדי להתנגד למטרות הרעות של אביו.
זובייה, מלכת הדרקונים גוססת מצער על מות בעלה.
צבאו של וירן מובס על ידי האלפים של אש השמש, הדרקונים, ממלכת דורן וריילה, קאלום ואזראן .
ריילה זורקת את עצמה ואת וירן מפסגת הצריח, וקאלום משתמש בקסמי שמיים כדי להציל את ריילה כי טען שהוא אוהב אותה.
זים מוחזר לאמו, שמתעוררת מחולייה.
כעבור שנתיים קלאודיה מחייה את וירן באמצעות קסם אפל, והזחל של אראבוס נכנס למצב גולם.
עונה רביעית - תעלומת אראבוס
שנתיים חלפו מאז עונה 3, קלודיה משתמשת בכישוף החייאה על וירן אך הוא זמני ובשביל להפכו לקבוע תצטרך למצוא את הכלא של אראבוס, אלף מגע-כוכב חזק ביותר השולט בכל המקורות הקדומים.
אנחנו מגלים שקלודיה עכשיו בזוגיות עם אלף אדמה בשם טרי (טרסטיוס).
בינתיים זוביה באה לבקר את אזראן, וריילה חוזרת לקטוליס בלי למצוא את וירן, בזמן החיפוש אחרי וירן ריילה מצאה את סטלה שהפכה להיות חיית המחמד שלה.
סטלה יכולה לשמור דברים במקום קסום.
בזמן העדרה של זוביה, קלודיה וירן וטרי לוקחים את המטה של וירן מהמגדל שממנו נפל וירן בעונה הקודמת, טרי הורג את איביס שהגן על המגדל.
לפני שאיביס מת הוא משתמש בקסם כדי להגיד לזוביה שאראבוס חזר.
זוביה, קאלום, אזראן וריילה יוצאים למסע למצוא את הכלא של אראבוס כדי לעצור את וירן וקלודיה מלשחרר את אראבוס.
קלודיה משתמשת במטה של וירן כדי לפתוח את הגולם של הזחל של אראבוס, מהגולם יוצא יצור עם כנפיים.
קאלום אזראן וריילה יוצאים לרקס איגניוס, דרקון אדמה עם מידע על הכלא.
בזמן הזה היצור שיצא מהגולם מוביל גם את קלודיה וירן וטרי לרקס איגניוס.
בדרך הם פוגשים את קאלום אזראן וריילה.
ריילה תופסת את טרי כבן ארובה וקלודיה נותנת לה את המטבעות בהם כלאוים הוריה של ריילה בתמורה לכך שריילה תשחרר את טרי.
קאלום אזראן וריילה מגעים ראשונים לרקס איגניוס, ורואים על השן שלו את המפה לכלא, אבל זמן קצר אחרי זה מגעים קלודיה וטרי, קלודיה מרדימה את כולם, וטרי ומעתיק את המפה.
אחר כך רקס איגניוס כועס על קאלום אזראן וריילה כי הוא חושב שהם תיאמו את הכל עם קלודיה, והם בורחים בלי המפה.
קארים מזמין את אחותו ג'אנאי לדו-קרב עד המוות כדי להשתלט על שבט אלפי השמש.
אחותו מנצחת אותו והוא מוגלה משבט אש-השמש.
וירן קלודיה וטרי משתמשים במפה לכלא של אראבוס ומנסים להגיע אליו.
אזראן וזוביה מנסים לקבל מדומינה פרופונדיס מידע על הכלא.
בינתיים קאלום, ריילה ואמאיה הולכים לסיפריה של לאקס אוריה ומחפשים שם מידע על נשק שיכול להרוג את אראבוס, קאלום מוצא בספריה גם קסם שיוכל לשחרר את הוריה של ריילה מהמטבעות.
אחרי השקיעה תוקפות אותם מפלצות, במהלך בריחתם מגיעה זוביה ומצילה אותם אבל בעצמה נפצעת על ידי המפלצות.
הפצע מחליש אותה לאט לאט.
בזמן העדרה של אמאיה, קארים מזמן את קימדל, אלפית ירח, אחרונה מכת של אלפי ירח שהושמדה על ידי אביזנדום.
היא הגיעה להסכם עם אדיטי שאדיטי תגן עליה בתמורה לכך שהיא תשרת את אדיטי ואת יורשיה.
קארים מבטיח לקימדל שהוא ישחרר אותה עם היא תגנוב בישבילו את זרע השמש.
קארים רוצה את זרע השמש כדי להחזיר לסול רגם את הראייה.
אזראן מספר לקאלום ולריילה שדומינה פרופונדיס אמרה לו מה הוא הכלא, ושאקיו יודעת את מיקומו.
אקיו היא מכשפת ים אשר עזרה לבנות את הכלא של אראבוס.
קאלום מספר לאזראן שהנשק שהם מחפשים נמצא במגדל שנקרא גורד כוכבים.
הם הולכים אל אקיו, והיא מנסה להרוג אותם, אבל אחרי שהם מספרים לה שקלודיה ידעת את המיקום של הכלא, היא מסכימה לספר להם שהכלא נמצא בים המנודים.
בזמן הזה וירן נכנס לתרדמת אחרי שהשתמש בפעם הראשונה אחרי החייאתו בקסם אפל, ומקשה על קלודיה וטרי להתקדם.
זוביה כבר לא יכולה לקחת את קאלום אזארן וריילה, והם צריכים למצוא דרך אחרת להגיע לים המנודים.
קאלום אזארן וריילה מגיעים לאי סקומפורת ומחפשים שם ספינה כדי להגיע לים המנודים.
שם הם מוצאים את וילדס ואת ניקס, אבל לפני שהם יוצאים או בכלל מוצאים אותם הם מוצאים את פינגרין, אלף ים ושודד ים חשוב מאוד באי.
שמציע להם עסקה, שהוא יביא להם מסע בספינה שלו.
אזראן לא מסיכים לעסקה ומחליט לנסות לשחרר את שלושת האבקועים של קרפדות זוהרות שהראה לו, כדי שלא ישתמשו בהם כפיתיון כדי לדוג לווייתן.
הם מצליחים לגנוב את האבקועים ולברוח, אבל פינגרין יוצא לרדוף אחריהם וספינתו מהירה יותר מספינתם כי היא רוכבת על סרטן עצום.
פינגרין תופס את קאלום אזארן וריילה ומחזיק אותם כאסירים.
הוא מנסה ללמוד מקאלום על הקסם האפל ששימש את הארו להרוג את אביזנדום, כדי להרוג את דומינה פרופונדיס.
קאלום לא מסכים, ואז פינגרין מחליט לשהתמש בביט כדי לדוג לווייתן, ולאיים על קאלום שהוא יזרוק את ריילה ללוייתן.
אבל סורן משכנע את שומר הראש של פינגרין אלמר לבגוד בו, כי פינגרין מתייחס אליו נורא.
ואלמר זורק את פינגרין לים.
אחר כך קאלום אזראן וריילה שטים אל ים הקסטאות.
שם הם מוצאים את הכלא של אראבוס שנמצא בתוך פנינה שמוסרת בצדפה קלאודיה יורדת אחריהם בתור תמנון,ומחזיקה את כולם כבני ערובה לאחר מכן היה קרב בו ריילה כרתה לקלאודיה את אחת הזרועות והסירה את הכישוף של התמנון קלאודיה עלתה למעלה ורואים את טרי מקבל אותה ורואה שלקלאודיה נכרתה הרגל.
הפרק נגמר בזה שאראבוס אומר לוירן שזה היה היום האחרון לכישוף שלו ונגמר בזה שאמר "מחר השמש תזרח, ואתה כבר לא"
וירן קם לחיים בזכות קלודיה שמבצעת את הכישוף,וירן לא מרוצה מכך שביתו הולכת בדרך אפלה ומכריז על עצמו חופשי הוא חוזר לקלאודיה ואומר שארבוס שיקר כל הזמן .
קאלום וריילה יוצאים לחופשה, ומתארחים אצל לוז'יין בנקסוס הירח.
ריילה מוטרדת מכך שגופתו של וירן לא אותרה.
היא וקאלום זוממים מזימה מורכבת לשקם את הנקסוס שדרכו תעבור ריילה למקום שמעבר לחיים ולמוות ותאתר שם את וירן.
ריילה מוצאת את וירן בעולם זה טמון בתוך גולם, וחרדתה שהוא חי עדיין גוברת.
באישון לילה היא נוטשת מאחור את קאלום ויוצאת למסע חיפוש אחרי וירן.
קַאלוּם – בנו המאומץ של מלך קאטוליס ואחיו למחצא של אזראן.
נער מתבגר שלא מצא את מקומו כנסיך האמור לשלוט בתחומים כלוחמה והנהגה.
קאלום הוא עילוי בתחום הקסם.
הוא לומד קסמים במהירות מפליאה, והוא האדם היחיד בהיסטוריה שהצליח ללמוד את אחד מהאלמנטים הקדומים, והיצור היחיד שהצליח ללמוד שניים מהם.
קאלום אופטימי ואוהב להתבדח אם צריך, ובעיקר כשלא צריך.
לאחר מערכת יחסים מורכבת הוא בן זוגה של ריילה.
בתחילת הסדרה קאלום נימשך לקלודיה, אך קאלום וקלודיה הופכים לאויבים אחרי שקלודיה בוגדת בו במטרה לעזור לאביה.
ריילַה – אלפית משבט צל־ירח, מתנקשת מחוננת וצעירה מאוד אך לא מסוגלת להרוג.
ריילה אמיצה עד כדי אובדנות, ולעולם לא תפנה את גבה למי שזקוק לעזרה.
לריילה חוש הומור סרקסטי ומושחז.
ריילה אמיצה ונחושה ואף פעם לא תוותר.
יש לה תסביך אהבה עם קאלום, ובאמצע עונה שלוש היא וקאלום הופכים לזוג.
לאחר עונה שלוש ריילה נעלמת לשנתיים כדי לצוד את וירן כי הייתה לה תחושה שהוא לא מת ולאחר שחזרה בעונה 4 קאלום היה כעוס ומבולבל בגלל חזרתה ויחסיהם נעשו מורכבים בסוף עונה 6 היא וקאלום חוזרים להיות זוג.
אֶזְראן – בנו של מלך קאטוליס אחיו למחצא של קאלום והיורש החוקי לכס המלוכה.
לאזראן יכולת מיוחדת במינה – הוא יכול לדבר עם חיות.
כמו כן הוא מכור לעוגיות־ריבה.
וִירֶן, רב־קוסם, היועץ של המלך הארו וחבר במועצה העליונה של קטוליס.
וירן משוכנע שהאנושות בסכנת הכחדה בשל האלפים והדרקונים, אינו נרתע מאף אמצעי על מנת לסכל את רוע הגזרה, ומוכן להקריב לשם כך אפילו את עצמו ואת ילדיו.
מזוהה במשפט "אני אעשה הכל למען משפחתי, לא משנה כמה מסוכן או נתעב."
קְלוֹדְיַה, ביתו האקסצנטרית של וירן.
קוסמת מחוננת שלמרות גילה הצעיר מומחית בלחשים רבים של קסם אפל.
בינה לבין קאלום היה מתח רומנטי אך קלודיה מפנה לו עורף ומצטרפת לאביה, וירן.
אביר במשמר המלכותי לוחם בחסד ילדותי ולא פיקח אך אמיץ מאוד.
בהתחלה תומך באביו וירן אך מתחרט ומצטרף לקאלום ריילה ואזראן.
אבקוע־דרקונים, מיועד להיות המלך הדרקון כשיגדל.
בסוף העונה השביעית הוריו הורגים את ארבוס ומתים גם.
בֶּיְט, חיית המחמד של אזראן, קרפדה זוהרת ונירגזת.
הוא נקרא בייט (פיתיון) משום שהוא טעים לחיות ימיות מה שלא עוזר זה העובדה שהוא אוהב להיות במים.
הַארוֹ, מלך קטוליס בתחילת הסדרה.
אביו של אזראן ואביו החורג של קאלום.
הארו מתחרט על מעשיו בעבר שהזינו את מעגל הנקמה.
ונרצח על ידי מתנקשי אלפים של צל-הירח.
סֶרַאי, אמם של קאלום ואזראן.
הייתה מלכת קטוליס לפני שנרצחה על ידי אביזנדאם.
אַמַאיַה, אחותה של סראי והגנרל הבכיר של צבא קטוליס.
לוחמת ומנהיגה נערצת של חייליה.
אמאיה חירשת ומתקשרת בשפת סימנים.
אמאיה היא לסבית ולבסוף מתחתנת עם ג'אנאי, מלכת אלפיי אש-השמש.
גְרֶן, מפקד תחת גנרל אמאיה, ומתרגם עבורה בשפת סימנים.
קוֹרבוּס, הגשש הבכיר של אמאיה.
נשלך להרוג את ריילה ולהביא את קאלום ואזראן הביתה אך בסוף מצטרף אליהם במסעם.
אֶלִיס, ילדה מההרים, ולה זאבה עם שלוש רגלים, אַיְבַה.
אוֹפֶּלִי, חברה במועצה הגבוהה של קטוליס, אינה בוטחת בוירן ונאמנה ללא סייג לאזראן.
אניה היא עדין ילדה אך שולטת מעשית, נבונה ומחושבת.
שרדה ניסיונות רבים להדיחה והתנקשויות בחייה.
בפועל, אניה היא השליטה המחושבת והנבונה מכל מלכי חמש הממלכות.
וִילַדס, קפטן של הספינה "הרותלס", הקרויה כך משום שאשתו, רות, אינה אוהבת לשוט.
וילס עיוור בשתי עיניו, אך חושי־הים שלו והתוכי בֶּרְטוֹ משמשים אותו כעיניים.
קייסף שולט בפועל אחרי שאביו נפצע בהתנקשות שכביכול נעשתה על ידי אלפים משבט צל־ירח, אך למעשה קסם אפל מעשה ידי וירן.
מצטרף אל וירן למסע נקמתו בזאדיה.
וירן הופך אותו לחיה חסינת אש.
סַלִיר, חבר במועצה העליונה של קטוליס.
בוגד באזראן וממליך את וירן.
מתפקד כראש שירות דואר־העורבים של קטוליס, במקומו של לורד־העורבים הנעדר תמידית.
זִיאַרְד, האדם שגילה את הקסם האפל אלף שנים לפני תחילת הסדרה.
נירצח בידי הדרקון סוֹל רֶגֶם מפני שסירב להפנות עורף לקסם אפל.
בָּרִיוּס, האופה המלכותי של קטוליס, מספק לאזראן את מאפי הריבה וממציא השוקולד.
אַראבוס, אלף משבט מגע־כוכב, הגדול בקוסמי האלפים בכל ההיסטוריה.
שולט בכל ששת המקורות הקדומים ובנוסף בקסם אפל.
אראבוס לעולם אינו משקר, אך מצליח לפתות ולהפיל ברשתו אף את הפקחים ביותר.
אביזנדום כלא את אראבוס מאחורי מראה קסומה מאות שנים לפני תחילת הסדרה, ושמר את המראה קרוב אליו כדי שלא יבוא מאן־דהו וישחרר את אראבוס.
לאחר שהארו רצח את אביזנדום, לקח וירן את המראה עמו.בתיחלת העונה השביעית קלאודיה משחררת אותו מהכלא ובסוף העונה נהרג על ידי אביזנדם וזובייה שהורגים אותו ושולחים אותו בחזרה אל השמיים אבל כעבור 7 שנים הכוכבים שלו ייתישרו והוא יחזור כי אי אפשר להרוג את ארבוס
אדיטי לשעבר מלכת האלפים משבט אש-שמש.
נעלמה בזמן המלחמה נגד אראבוס ולמעשה אראבוס הרג אותה.
קיסַה, מלכת האלפים משבט אש-שמש.
בזה לבני אדם ומתעבת אותם.
האחות הגדולה של ג'אנאי וקארים.
גַ'אנַאי, אלפית אש-שמש, אחותה הצעירה של המלכה, ואף הופכת להיות מלכה לאחר שאחותה נרצחה.
כבוד־לוחמים הוא ערך עליון עבורה.
היא לסבית ומתחתנת עם גנרל בני האדם אמאיה המדברת רק בשפת סימנים.
קארים אלף אש-שמש, אחיה הקטן של ג'אנאי, ריאקציונר ששואף לחזור לסדר הישן.
מזמין את אחותו ג'אנאי לדו-קרב עד המוות או שתוותר על כס המלכות אחותו מנצחת והוא מוגלה משבט אש-השמש.
קַזי, אלפית אש־שמש, מחוננת בידיעת שפות.
מתרגמת את שפת הסימנים של אמאיה עבור ג'אנאי.
רוּנַן, אלף צל־ירח, מנהיג חוליית המתנקשים שיצאה לרצוח את הארו ואזראן.
אימץ את ריילה לאחר שהוריה הופקדו למשמר הדרקון.
וירן מטביע את נשמתו בתוך מטבע כמו הוריה של ריילה.
ריילה מנסה להחזיר אותו ואת הוריה.
ובסוף עונה 6 הוא חוזר לחיים ולבן זוגו אתרי
אֶתַרִי, בן זוגו של רונאן, אימץ עמו את ריילה.רונאן חוזר אליו בסילברגרוב
לוּזֶ'יְן, אלפית צל-ירח, מומחית ביצירת אשליות, השומרת של נקסוּס הירח.קלאודיה פוצעת אותה אבל היא ניצלת
אִיבִּיס, אלף קוסם משבט כנף-שמים.
מופקד להשגיח על זוּבֶּיַה, מלכת הדרקונים.
חבר של קולדאיה בעונה 4 (טרי) רוצח אותו.מתוך אהבה לקלאודיה.
ליין וטִיאַדְרִין, הוריה של ריילה.
הוצבו במשמר הדרקון ונחשבו שנים כאילו נטשו את משמרתם.
למעשה וירן הטביע את נשמותיהם במטבעות מכושפים.
טָרִי (טרסטיוס), אלף משבט דם האדמה.
הוא עובר לצעד הטוב בסוף ובוגד בקלואודיה
פינגרין, אלף ים, שודד ים, קפטן הספינה רגלי ים, ששולט באי סקומפורת.נזרק לים ונאכל על ידי לוויתן.
אקיו, אלפית ים ומכשפת ים.
היא עזרה לבנות את הכלא של אראבוס.
ובעונה החמישית מספרת לקאלום אזראן וריילה את מיקומו של הכלא.נהרגת על ידי קלאודיה
אחרונה מקט של אלפי ירח שהושמדה על ידי אביזנדום.
מאות שנים אחרי זה קארים מזמן אותה ומבטיח לה שהיא תהיה חופשית עם היא תגנוב את זרע השמש מג'אנאי.
אַבִיזַנְדוּם, מלך הדרקונים לשעבר, אביו של אזימונדיאס - זים.
הרג את סאראי אימם של קאלום ואזראן נהרג על ידי הארו מלך קאטוליס כנקמה.
הוא עזר לכלוא את אראבוס והחזיק את המראה המתקשרת עם הכלא עד מותו, ואז היא עברה אל וירן.ארבוס משחרר את רוחו
אמו של אזימונדיאס.הרגה את ארבוס ונהרגת גם
סוֹל רֶגֶם, לשעבר מלך הדרקונים.
מתעב בני־אדם עד כדי מעשי טבח בחפים־מפשע ללא היסוס.
רצח את זיארד ושרף את העיר אלאריון על יושביה.
התעוור בעת שזיארד ניסה לשווא להתגונן מולו.נהרג על ידי ארבוס
לונה טנבריס, מלכת הדרקונים לשעבר.
רקס איגניוס, דרקון אדמה, שעל השן שלו מצוירת מפה שמובילה אל הכלא של אראבוס.נהרג על ידי רוחתו של אביזנדם
דומינה פרופונדיס, דרקונית ים, שיודעת את צורת הכלא שהוא נמצא בתוך פנינה גדולה.
אַיְבַה, זאבה בעלת שלוש רגליים, חיית המחמד של אליס.
ביט, חיית המחמד של אזראן נקרא כך על משמעותו (בייט-פתיון באנגלית הוא פתיון לחיות ימיות) מגלה חיבה לעוגיות ריבה.
יכול לשנות צבעים ולזהור בהתאם למצב הרוח שלו.
בהתחלה קינא באזראן ובזים על כך שתמיד היו ביחד אבל אחר כך הבין שאזראן אוהב את שניהם באותה מידה.
פִּיפּ, עוף דורס וחיית המחמד של המלך הארו.
פִי־פִי, בשמה המלא פיניקס־פיניקס, פיניקס־ירח, חיית המחמד של לוז'יין.
מתה לאחר המסע הארוך לזאדיה בעונה שלוש אך כמו פיניקס קמה מהאפר וחזרה לחיים.
חיית המחמד של קפטן וילס ומשמש כסגנו וכעיניו.
סטלה, חיית המחמד של ריילה.
היא יכולה לשמור דברים אותם במקום קסום.
סניזלס, הת וג'ליבג, ידועים ביחד כהביטליניגים, שלושה אבקועים של קרפדות זוהרות שאזראן מציל מפיניגרין.
אלמר, ענק אדמה, שומר הראש של פיניגרין.
מאוחר יותר סורן משכנע אותו לבגוד בפינגרין.
הסדרה הוכרזה לראשונה ב-10 ביולי 2018.
אהרון איהז וג'סטין ריצ'מונד הם היוצרים וג'יאנקלו וולפה הוא המפיק בפועל.
הסדרה הופקה על ידי Wonderstorm, אולפן הפקת מולטימדיה שהוקם בשנת 2017 על ידי איהז, ריצ'מונד, וג'סטין סניסטיבן שעבדו ביחד על הסדרה.
ההנפשה נעשתה על ידי אולפן ההפקות הקנדי Bardel Entertainment.
מקור אנונימי טען שזה ישפיע על התוכנית, אך נטפליקס חידשו את הסדרה וכל שש עונות הסדרה הופקו כמתוכנן.
הסדרה נוצרה באנימציה תלת־ממדית, אך בעיבוד המדמה אנימציה דו־ממדית מסורתית.
מספר הפריימים לשנייה היה נמוך בעונה הראשונה בהתאמה לנהוג בסדרות אנימה, אך לאחר ביקורות של מעריצים מספר הפריימים לשנייה הועלה ל-24 בעונה השנייה.
הרקעים נוצרו משילוב של מודלים תלת־ממדיים וציור ידני.
לשבטי האלפים ניתן מבטא בולט על מנת להמחיש את היותם עם נפרד: לאלפים משבט צל־ירח מבטא סקוטי, לשבט כנף־שמים מבטא בריטי, ולשבט אש־השמש מבטא אפריקאי-צרפתי.
לפי איהז, אחת מהמטרות החשובות של הצוות ביצירת הנסיך הדרקון היא "ליצור עולם פנטזיה שמרגיש מגוון יותר ומשהו שלא ראינו קודם." בעונה השלישית חששו הכותבים שהסדרה עומדת בפני ביטול, ועל כן דחסו לעונה יחידה עלילות שתוכננו לשתי עונות.
אחרי עונה 3 בא פרק זמן ארוך, בתחילתו גורל הסדרה לא היה ברור.
לאחר מכן נטפליקס התחייבה לשלוש עונות נוספות.
היוצרים החליטו לסיים את הפקת כל העונות במקביל על מנת שהרצף העלילתי לא ייפגם בין עונה לעונה.
החלטה זו בצירוף עם מגפת הקורונה האריכה מאוד את משך ההפקה.
בתקופת הביניים פורסמה חוברת הקומיקס The Dragon Prince: Through the Moon הממשיכה את עלילת הסדרה, ונועדה לגשר על פער בן שנתיים לא רק בהפקת הסדרה, אלא גם בעלילה.
הפצה הנסיך הדרקון''' זמינה רק בפלטפורמת הסטרימינג נטפליקס, בכל המדינות שהחברה זמינה בהם.
העונה הראשונה יצאה ב-14 בספטמבר 2018. הפרקים של כל עונה יצאו בבת אחת כנהוג בתכנים מקוריים של שירות הסטרימינג נטפליקס בשביל לעודד צפיית בינג', דרך שכבר הוכחה בעבר בנטפליקס.
הטריילר הוקרן לראשונה ביולי 2018 בכנס קומיק-קון, סן דייגו.
העונה הראשונה הוקרנה לראשונה בספטמבר 2018. העונה השנייה הוכרזה באוקטובר 2018, ויצאה ב-15 בפברואר 2019. העונה השלישית יצאה ב-22 בנובמבר 2019. בקומיקון הווירטואלי בשנת 2020 הוכרז שעומדות להיות עוד ארבע עונות לסדרה.
הסדרה לא נרתעת מעיסוק בתחומים שלפני כן נחשבו מחוץ לתחום בסדרות לילדים – רצח עם, טיהור אתני, השחתה בשל שימוש בכוח ומעגלי נקמה.
בסדרה הוכנסו מוטיבים שונים בניסיון לחנך את הילדים להתייחס לקהילה הלהט"בית כחלק אינטגרלי מהעולם, כך שתי מלכות בנות אנוש מוצגות כזוג נשוי, וכן אחד ממנהיגי הלוחמה מצד האלפים מוצג כנשוי לאלף נוסף ממין זכר.
הסדרה מקבלת שבחים רבים על עיצוב אמין של דמויות הנבלים כגיבורים טרגיים.
כוונותיהם טובות, אך פגמים עמוקים באישיותם מניעים אותם בהדרגה לפשעים חמורים יותר ויותר בדרכם לממש כוונות אלה.
יש צד טוב, אך מולו לא עומד צד רע מראשיתו אלא צד טוב נוסף שמתוך כוונות טהורות בוחר בחירות פסולות וכך הולך ונשחת.
שנהפרסקטגוריהמועמד/יםתוצאהמקור2024פרס התקשורת של הליגה ההומו-לסבית נגד השמצההתוכנית הטובה ביותר לילדים ולמשפחה - אנימציה"הנסיך הדרקון"
הנסיך הפרסי: שני כיסאות המלכות הוא משחק מסוגת הרפתקאות ואקשן והמשחק השלישי בסדרת משחקי "הנסיך הפרסי" של חברת Ubisoft.
המשחק שוחרר לקונסולות ה-Gamecube, Sony Playstation 2, Xbox ולמחשב האישי.
בנוסף, המשחק עבר המרה לקונסולות ה-PSP וה-Wii תחת השם "הנסיך הפרסי: חרבות יריבות".
גרסת ה-Wii עושה שימוש רחב בחיישני התנועה של שלט הקונסולה ובגרסת ה-PSP נוסף תוכן חדש ואפשרות למשחק מרובה משתתפים.
"שני כיסאות המלכות" הוא הפרק האחרון בסדרת "חולות הזמן", אבל לא האחרון שיצא לסדרה.
המשחקים "הנסיך הפרסי: חולות נשכחים" והמשחק "קרבות הנסיך הפרסי" יצאו לאחריו, אך מבחינה עלילתית מתרחשים לפני אירועי "שני כיסאות המלכות".
המשחק משלב אלמנטים של קרב וחקירת אזורים ובשני האלמנטים ישנו שימוש רחב ביכולותיו האקרובטיות של הנסיך.
לאורך רוב המשחק, הנסיך חוקר את ארמון המלוכה תוך שימוש ביכולות פארקור וריצה חופשית שבאות לידי ביטוי בריצה על קירות ובריחה ממלכודות.
בחלק מהמשחק, הנסיך עושה שימוש בכרכרות ונאלץ להתחמק ממכשולים ומיריבים.
במהלך הקרבות, הנסיך יכול לעשות שימוש במהלכים אקרובטיים כמו לקפוץ לקיר ו"לשגר" את עצמו כלפי אויבים.
הנסיך תוקף וחוסם מתקפות נגד בעזרת פגיון הזמן ויכול לעשות שימוש בכוחות הזמן שלו כמו לחזור אחורה בזמן לרגעים קצרים וכך להינצל ממוות או להאט את הזמן במהלך הקרב.
הפגיון יכול להשתדרג בעזרת נעיצתו בסוג מיוחד של שערי זמן שהשחקן חושף ומנטרל במהלך הסיפור.
שדרוג הפגיון מעניק לשחקן אפשרות לאגור בו יותר חול וכן מהלך חדש שהוא גל החול מהמשחק הקודם.
כמו במשחק הקודם, הנסיך מסוגל לקחת נשק ששייך לאויב שהוא הרג וכך להשתמש בו בתור נשק משני וליצור רצפי מתקפות ("קומבואים") ייחודיים.
גם במשחק זה, אורך החיים של הנשק המשני הוא זמני ולבסוף הוא יכול להישבר.
השחקן יכול גם להשליך את הנשק המשני על האויבים שמולו.
גרסת ה-Wii עושה שימוש בחיישני התנועה של שלט הקונסולה ומאפשרת לנסיך לתקוף בזמן נענוע השלט ולהחליף לנשק המשני.
מערכת ההתגנבות במשחק שופרה לעומת המשחק הקודם.
הפעם, תקיפה חשאית לא רק עושה יותר נזק, אלא ישנה אפשרות לבצע "הריגה מהירה" בעזרת לחיצה על מקשים במהירות ובסדר ספציפי.
אם השחקן פספס או לא לחץ בזמן, הנסיך מועף על ידי האויב ומתחיל קרב רגיל.
הריגה מהירה קיימת גם בקרבות בוס והשחקן נאלץ ללחוץ במהירות על כפתור התקיפה בסדר ספציפי במטרה להרוג את הבוס.
הקרבות כוללים מראות גרפיים של דם וגור, ולכן ניתן לכבות אותם בתפריט הראשי (בגרסת "חרבות יריבות" המיועדת לקונסולת ה-PSP המראות הגרפיים הוסרו מהמשחק).
בתחילת המשחק, הנסיך מפתח מעין "פיצול אישיות" בעקבות חשיפה לחולות הזמן בשם "הנסיך האפל".
במהלך המשחק, הנסיך האפל (השוכן בראשו של הנסיך) מנהל איתו דיאלוג פנימי בקשר למטרת הנסיך וכן מעיר הערות עוקצניות לאחר הקרבות.
בחלקים מסוימים, הנסיך משתנה לנסיך האפל ובמצב זה הנסיך לא יכול להשתמש בנשק משני ובמקום זאת משתמש בשרשרת פלדה שנעוצה בזרועו.
בעזרת השרשרת ניתן לתקוף אויבים ולבצע מהלכים אקרובטיים כדי לעבור מכשולים שונים.
בזמן השינוי, הנסיך מאבד נקודות חיים באטיות עד למצב של מוות.
ניתן להחזיר נקודות חיים בעזרת שאיבת חול מאויבים או חפצים.
ההריגה המהירה גם כן שונה ובניגוד למצב הרגיל, על השחקן לחנוק את אויביו במהירות בעזרת השרשרת או לערוף את ראשם תוך שימוש בלחיצה על מקש התקיפה כמה פעמים במהירות.
השינוי יסתיים והנסיך יחזור לגופו הרגיל במגע עם מים.
כמו במשחק הקודם, גם פה ישנם אזורים סודיים שהשחקן יכול לחשוף המגדילים את מד החיים של הנסיך.
האזורים הסודיים מעניקים לשחקן "קרדיטים" שדרכם הוא מסוגל לפתוח עבודות אמנות וצילומי מאחורי הקלעים שקשורים ליצירת המשחק.
הנסיך יכול לחדש את נקודות החיים שלו בעזרת שתייה ממזרקה ובאמצעותה גם לשמור את המשחק.
בקונסולת ה-PSP קיים מצב מרובה משתתפים שבו שני שחקנים יכולים להתחרות אחד בשני במרוצי רגליים תוך מעבר מכשולים שונים.
בנוסף, גרסת המשחק מכילה קטעים נוספים שלא הופיעו במשחק המקורי כגון אזורים נוספים שבהם נעזרים בכרכרות ואתגרים נוספים במטרה לנטרל שערי זמן.
המשחק מתחיל מהנקודה שבה המשחק הקודם הסתיים, לאחר שהנסיך הרג את הדאהקה והפליג עם קיילינה (קיסרית הזמן) בחזרה לבבל מאי הזמן.
בניגוד למשחק הראשון, אותו מקריין הנסיך, את המשחק הזה מקריינת קיילינה.
בעקבות עלילת המשחק הקודם, ציר הזמן השתנה ושליט אזאד (אביה של פארה) לא הביא את שעון החול מאי הזמן לאזאד, אלא הוא היה ריק (החולות לא נוצרו) והיועץ המלכותי של הסולטן מאזאד בחיים ולא נהרג על ידי הנסיך.
בנוסף, פארה, שסייעה לנסיך במשחק הראשון איננה מכירה אותו.
הנסיך וקיילינה מפליגים בחזרה לבבל מאי הזמן.
במהלך ההפלגה הנסיך משליך את המדליון שהוא קיבל מפארה למים, במחשבה שהרפתקאותיו עם חולות הזמן הסתיימו.
בהגיעם לבבל, הנסיך מבחין שהעיר תחת מלחמה וסירתם מותקפת וטובעת.
הנסיך נסחף לחוף ומגלה שחיילים חטפו את קיילינה.
במרדף אחריה הנסיך מגיע לקצה הארמון המלכותי ומבחין ביועץ המלכותי של אזאד, שעכשיו בחיים כיוון שעלילת "חולות הזמן" לא התקיימה.
היועץ המלכותי דוקר את קיילינה למוות בעזרת פגיון הזמן, משחרר את חולות הזמן ולאחר מכן נועץ את הפגיון בעצמו כדי להפוך למפלצת בת אלמוות.
במהומה שמתחוללת, חולות הזמן הופכים את כל הסובבים למפלצות חול והנסיך בעצמו נדבק לאחר שהחולות חודרים לגופו דרך פצע שנוצר משרשרת ברזל שננעצה בזרועו.
הנסיך מצליח לקחת את פגיון הזמן לפני שהחולות משחיטים אותו לגמרי (הפגיון, ביחד עם חפצים קסומים אחרים כגון המדליון של פארה והשרביט של היועץ מגנים על המחזיק בהם מהשפעת החולות) ומצליח לברוח משם.
הנסיך מצליח לנווט את דרכו אל מחוץ לעיר דרך מערכת הביוב.
בדרכו להילחם ביועץ המלכותי בשנית, הנסיך מגלה שהחולות שחדרו לגופו גרמו ליצירת אישיות נוספת בראשו בשם "הנסיך האפל".
הנסיך האפל הוא קר, מרושע וציני ומנסה לשכנע את הנסיך שעליו לנקום ביועץ המלכותי ולהניח את רגשותיו האחרים בצד.
במהלך המסע, הנסיך האפל מצליח להשתלט על גופו של הנסיך ומשנה את הנסיך למפלצת חול אפלה בעלת שרשרת ברזל שעוזרת לו לעבור מכשולים בדרכו אל היועץ המלכותי.
הנסיך מנסה לשמור על שינוי הצורה בסוד מאחרים ולאחר קרב עם אחד מסגניו של היועץ המלכותי והצלת התושבים, הוא נאלץ לברוח מהם לפני ששינוי הצורה יתחיל.
בהמשך, הנסיך פוגש בפארה, שמופתעת שהנסיך יודע את שמה (בציר הזמן הזה הם מעולם לא נפגשו).
למרות זאת, השניים מחליטים לעבוד ביחד ומתחילים לפתח רגשות רומנטיים אחד כלפי השני.
הדבר לא מוצא חן בעיני הנסיך האפל ובהשפעתו הוא גורם לנסיך להתנהג באגרסיביות ואנוכיות בדרכו במסע הנקמה שלו.
לאחר שפארה מחלצת אישה מאחד החיילים והנסיך נלחם נגד אחת מסגניו של היועץ המלכותי, פארה רואה את הנסיך משנה את צורתו ובורחת ממנו באימה.
הנסיך ממשיך את מסעו בעיר לבדו.
הנסיך מבין שהנסיך האפל משפיע על הקשר שלו עם פארה לרעה ומתחיל בהדרגה להתעלם ממנו.
הנסיך מתחיל להילחם למען התושבים, דבר שהנסיך האפל תמיד התנגד לו ומצליח לחלץ קבוצת תושבים ממתחם בוער.
אחד מהתושבים שחולצו הוא הזקן החכם מהמשחק הקודם, שמאמין שהנסיך יצליח להציל את ממלכתו לאחר ששינה את גורלו (בכך שהרג את הדאהקה).
לאחר מכן הנסיך נלחם בשניים מסגניו של היועץ המלכותי ומקבל סיוע מפארה שמחליטה לעזור לו ברגע האחרון.
לאחר מכן, הנסיך ופארה מוקפים בחיילי החול של היועץ המלכותי.
אולם, תושבי בבל מתאגדים יחדיו ומצליחים להדוף את החיילים מספיק זמן כדי שהנסיך ופארה יוכלו להימלט ולהמשיך בדרכם.
השניים מגיעים אל הכניסה לארמון המלכות והנסיך מתנצל בפני פארה על התנהגותו האנוכית.
המעלית בארמון מובילה את השניים אל הגנים של הארמון והיועץ המלכותי מופיע, חוטף את פארה ומשליך את הנסיך אל תוך באר מים תת-קרקעית.
במהלך הנפילה, הנסיך משנה את צורתו לצורת הנסיך האפל וניצל ממוות.
בתוך הבאר, הנסיך האפל מתעמר בנסיך בראשו ומנסה לקחת שליטה מלאה על גופו.
הנסיך מוצא את גופת אביו המת ובעזרת כוח רצונו בלבד הוא מצליח להשתנות חזרה לעצמו (בניגוד לדרך הרגילה שבה הנסיך משתנה חזרה במגע עם מים).
הנסיך, שמצויד בחרב של אביו, שם פעמיו לכיוון פסגת הארמון ונלחם ביועץ המלכותי.
לאחר שהנסיך מביס את היועץ, הוא דוקר אותו עם פגיון הזמן ומשחרר את חולות הזמן לחופשי.
קיילינה מופיעה ומספרת שהעולם הזה אינו מוכן לחולות הזמן ולוקחת את החולות ואת הפגיון ביחד איתה ונעלמת.
הנסיך ופארה מתאחדים ולפתע הנסיך מבחין בכתרו של אביו על הרצפה, הוא ניגש להרימו והנסיך האפל מופיע לפניו ואומר "כל מה ששלך, שלי עכשיו ושלי יהיה".
הנסיך מתעלף ובמוחו מתחיל קרב בינו לבין הנסיך האפל על השליטה בגופו.
בסופו של דבר, הנסיך מבין שכדי לנצח את הנסיך האפל עליו להתעלם ממנו ונעזר בקולה של פארה כדי להתעורר ולהשאיר את הנסיך האפל חסר הכוח מאחור.
הנסיך מתעורר ופארה שואלת אותו כיצד ידע את שמה, בתגובה הנסיך מתחיל לספר לה את קורותיו ומתברר שהקריין במשחק "חולות הזמן" היה הנסיך עצמו שסיפר לפארה את סיפורו.
המשחק הוא השלישי בטרילוגית "הנסיך הפרסי: חולות הזמן" הטרילוגיה כללה מסע בזמן שמשנה מציאות, אולם במשחק השלישי יש רק מצאות אחת (למעט קפיצות קטנות אחורה בזמן תוך כדי משחק) והיא המצאות בסוף הטרילוגיה.
מדובב על ידי יורי לוונטל.
לאחר חזרתו מאי הזמן יחד עם קיילינה, הוא מבין שקו הזמן השתנה והיועץ המלכותי לא מת ופארה אינה מזהה אותו.
בתחילת המשחק קיילינה נרצחת על ידי היועץ המלכותי וחולות הזמן משתחררים מגופה.
החולות חודרים לגופו של הנסיך דרך פצע פתוח והנסיך, חמוש בפגיון הזמן שם פעמיו לארמון המלכות במטרה להרוג את היועץ המלכותי ולהשיב את השלום על כנו בממלכה.
בעקבות נגע החולות, הנסיך מפתח אישיות שנייה בשם "הנסיך האפל" שמנסה לדרבן אותו לנקמה ביועץ המלכותי והפקרת תושבי בבל.
הנסיך במסעו פוגש את פארה והשניים מתאהבים ובסוף המשחק נעשים זוג.
מדובב על ידי ריק מילר.
אלטר אגו של הנסיך שנוצר בעקבות חשיפה לחולות הזמן.
הנסיך האפל משמש כמעין קול פנימי בראשו של הנסיך ומייצג את הצדדים האלימים והאנוכיים באישיותו.
הנסיך האפל הוא קר, אכזרי וציני ומטרתו היא לדרבן את הנסיך לנקמה ביועץ המלכותי ובסופו של דבר לקחת שליטה על גופו.
במהלך המשחק, הנסיך האפל משתלט על גופו של הנסיך ומשנה אותו למפלצת חול.
בסוף המשחק, הנסיך מצליח להשתיק את הנסיך האפל אחת ולתמיד ומקבל שליטה מלאה על גופו.
מדובבת על ידי הלן קינג.
בתו של המהרג'ה ואהובתו של הנסיך.
פארה סייעה לנסיך לעצור את היועץ המלכותי באירועי "חולות הזמן".
לאחר אירועי המשחק השני, קו הזמן המקורי נמחק ובקו הזמן החדש פארה מעולם לא פגשה בנסיך.
פארה והנסיך נפגשים בתחילת המשחק ופארה תוהה כיצד הנסיך ידע את שמה (הוא זכר את אירועי המשחק הראשון), למרות זאת השניים מחליטים לעבוד ביחד במטרה לנצח את היועץ המלכותי.
במהלך המשחק, פארה מגלה אודות שינוי הצורה של הנסיך ונוטשת אותו בבהלה.
אולם, בהמשך היא משנה את דעתה ומסייעת לו ברגע האחרון בקרב נגד שני סגניו של היועץ המלכותי.
בסוף המשחק, כאשר הנסיך נלחם במוחו נגד הנסיך האפל, הוא נעזר בקולה של פארה על מנת להשאיר את הנסיך האפל מאחור ולהתעורר.
בסוף המשחק השניים הופכים לזוג.
פארה היא הדמות שלה הנסיך סיפר את סיפורו במשחק הראשון.
מדובב על ידי הארי סטנדופסקי.
היועץ המלכותי של המהרג'ה (אביה של פארה) שבמשחק הראשון דרבן את הנסיך לשחרר את חולות הזמן משעון החול.
בסוף המשחק הראשון מצא את מותו לאחר קרב עם הנסיך.
אולם, בעקבות אירועי המשחק השני, קו הזמן השתנה ואירועי "חולות הזמן" לא התרחשו ולכן היועץ המלכותי עדיין חי.
בתחילת המשחק, היועץ משתמש בפגיון הזמן כדי לדקור את קיילינה, משחרר את חולות הזמן ולאחר מכן דוקר את עצמו והופך למפלצת חול רבת עוצמה.
בסוף המשחק הנסיך מצליח לנצחו באופן סופי.
מדובבת על ידי שרה קארלסן.
קיסרית הזמן שבעבר הרחוק יצרה את חולות הזמן.
לאחר אירועי המשחק הקודם, קיילינה והנסיך מפליגים יחדיו לבבל, אך קיילינה נחטפת על ידיו חייליו של היועץ המלכותי.
בארמון המלכות, היועץ המלכותי דוקר את קיילינה באמצעות פגיון הזמן, בכך גופה הופך לחולות עצמם ולאחר מכן דוקר את עצמו עם הפגיון במטרה להפוך לבן אלמוות.
בסוף המשחק הנסיך משחרר את קיילינה מגופו של היועץ המלכותי והיא לוקחת איתה את החולות והפגיון ונעלמת, בטענה שהעולם עדיין לא מוכן לכוחם של החולות.
בסוף דצמבר 2005, המשחק מכר 1.5 מיליון עותקים.
המשחק קיבל את פרס "דירוג הזהב" לאור כמות המכירות בבמלכה המאוחדת (כ-200,000 עותקים) מהארגון European Leisure Software Publishers Association.
המשחק הזה והמשחק "הנסיך הפרסי: חרבות יריבות" (גרסת ה-PSP למשחק "שני כיסאות המלכות") קיבלו ביקורות חיוביות:
האתר Metacritic העניק למשחק את הדירוגים הבאים (מחולק לפי פלטפורמות משחק):
האתר IGN העניק למשחק ציון של 9/10 וציין "שני כיסאות המלכות הוא נהדר.
הסיפור מגניב, הגיבורים הם ברי הזדהות, קל לרחם על הדמויות החלשות והבוסים הם קשוחים.
הסאונד מדהים והאמנות נהדרת ..
אלמנטים שמזכירים את הנסיך האפל מופיעים בסרט "הנסיך הפרסי וחולות הזמן" כגון השרשרת הדוקרנית שבה עשה שימוש הנסיך בחלק מהסרט.
במשחק "The Prince of Persia: The Forgotten Sands" נחשפו שני סקינים (שינוי מראה לדמות או לחפץ) כדי לקדם את הסרט: האחד זה סקין שמדמה את חרבו של מלך פרס (אביו של הנסיך) וסקין שגורם לשחקן להיראות כמו הנסיך האפל.
התלבושת של הנסיך מהמשחק מופיעה כסקין בו אפשר להשתמש בגרסת הנינטנדו DS של "The Prince of Persia: The Forgotten Sands".
הנסיך ויליאם אוגוסטוס, דוכס קמברלנד היה בנו השלישי והצעיר של ג'ורג' השני, מלך בריטניה ורעייתו קרולין, מרקיזת ברנדנבורג-אנסבך.
ויליאם היה מדינאי ואיש צבא, הוא שירת בתור המפקד העליון של הכוחות המזוינים של בריטניה בין השנים 1745–1757, במהלך שירותו הוא הוכר במיוחד עבור פיקודו על הכוחות הבריטים במהלך מרד היעקוביטי בסקוטלנד והניצחון בקרב קלודן שהביא לו תהילה רבה באותה העת.
ויליאם זכה לכינוי הקצב קמברלנד משום היחס הבלתי מתפשר והאכזריות שלו כלפי היעקוביטים הסקוטים.
ויליאם נחשב בילדותו לבעל תעוזה וכושר גופני, הוא יועד על ידי משפחתו לשרת ב ולשמש אדמירל הצי.
בגיל 19 בשנת 1740 הצטרף להפלגה של הצי אך לא התעניין בהמשך שירות בים, במקום הוא חזר לבריטניה כמה חודשים לאחר מכן קיבל משרה פיקודית ברגימנט המשמר הרגלי הראשון בדרגת קולונל.
בדצמבר 1742 קודם לדרגת מייג'ור גנרל ולקח חלק בקרבות מלחמת הירושה האוסטרית בגרמניה, שם נפצע מקליע בקרב דטינגן והועלה לאחר מכן לדרגת לוטננט גנרל.
ב-1745 קיבל את הפיקוד על כוחות היבשה הבריטים ולמרות חוסר הניסיון שלו, במהלך המערכה בארצות השפלה באותה שנה, קיבל את הפיקוד על כל הצבא הבריטי ובעלות בריתה (המפקד העליון של הכוחות).
הוא ספג ביקורת רבה על פיקוד הכוחות במהלך המערכה ולא הצליח להגיע להשגים טקטיים משמעותיים.
באותה שנה פרץ המרד היעקוביטי וויליאם נבחר שוב להנהיג את הכוחות הבריטים במערכה כנגד הכוחות הסקוטיים של צ'ארלס אדוארד סטיוארט.
הבחירה בוויליאם הייתה פופולרית והעלתה את מורל החיילים ודעת הקהל בקרב נאמני המלך הבריטי.
ויליאם הצטרף למאמץ לדחוף את צבא היעקוביטים הנסוג צפונה חזרה לסקוטלנד, לאחר הניסיון הכושל שלהם להגיע להשגים באנגליה, בינואר 1746 הכוח הבריטי הגיע לאדינבורו ומשם עבר לאברדין כדי לחנות במהלך החורף ולהתאמן לקראת המשך המערכה.
מולם ניצב הכוח הבריטי של כ-8,000 חיילים בפיקודו של ויליאם, אלה נהנו מנקודת פתיחה עדיפה בהרבה לאחר שהחיילים ישנו טוב בלילה וזכו לאספקה סדירה בשבועות שקדמו לקרב, שלא כמו היעקוביטים שסבלו ממחסור בציוד ומזון מאז הגעתם לצפון סקוטלנד.
בקרב שערך פחות משעה, הביס הכוח הבריטי את היעקוביטים במחיר של 50 הרוגים ו-259 פצועים, אל מול בין 1,500 ל-2,000 יעקוביטים שנהרגו בקרב ובמרדף הבריטי אחר הכוח הסקוטי הנסוג.
במהלך 1754 חילוקי דעות טריטוריאליים בין המושבות הבריטיות למושבות הצרפתיות בצפון אמריקה רתחו לכדי מלחמת הצרפתים והאינדיאנים.
הממשלה הבריטית בראשות תומאס פלהם-הוליס גיבשה תוכנית לחימה מצומצמת כנגד התוקפנות הצרפתית, אך הנסיך ויליאם שעמד בראש הצבא ונהנה מהשפעה רבה, הצליח להרחיב את התכנית לכדי מערכה צבאית נרחבת ותוקפנית.
תחת הנחיתו הוקם כוח של כ-3,500 חיילים בריטים ואינדיאנים מקומיים, בנוסף הוא היה אחראי על מינוי המפקדים בשטח, הכוח חצה את הרי ורג'ייניה ותקף את הצרפתים בפור דוקן (כיום אזור פיטסבורג).
הדוקטרינה של ויליאם במערכה שמה דגש רב על כוחות מקומיים שגויסו מהקולוניות, כאשר החיילים הבריטים הסדירים יועדו לתמוך במאמצים ולא להוביל.
הוא שם דגש רב על לחימה שמתבססת על תנאי השטח והיה מהמובילים לפיתוח יחידות חיל רגלים קלות ורובאיים.
המערכה כנגד הצרפתים בצפון אמריקה הוכרעה כבר ב-1760 עם ניצחון הבריטים, איבוד הרוב המוחלט של הקולוניות הצרפתיות וסיום למעשה של "צרפת החדשה".
בשנת 1757 הכוחות הצרפתיים ביבשת אירופה החלו לאיים על הסן שהייתה בברית עם הכתר הבריטי.
כתגובה לכך, נשלח ויליאם לעמוד בראש כוח צבאי בריטי-גרמני שנועד להרתיע את הצרפתים ממערכה צבאית כנגד שטחי המדינה.
ההרתעה לא עבדה והצרפתיים התקדמו לתוך הסן, הכוח של ויליאם התבצר בהסטנבק ולאחר קרב קשה אל מול כוח צרפתי עדיף זו נכבשה וכוחותיו הנותרים של ויליאם נשברו ונסוגו לכיוון צפונה לים במצב בלתי מאורגן.
הכוח הגיע לשטאדה לחופי הים הצפוני וויליאם קיבל מנדט להגיע להסכם בשטח עם הצרפתיים, הסכם שביתת הנשק הזמני נחתם כשהכוחות הבריטים מכותרים ולמעשה העביר לצרפתיים את השליטה על רוב שטחי הסן.
מספר חודשים לאחר מכן הפרוסים פלשו מחדש להסן ושחררו אותה מהכוחות הצרפתיים.
הנסיך ויליאם שב ללונדון בבושת פנים לאחר נפילת הסן, הוא זכה ליחס מאוד ביקורתי על ניהול המערכה וחתימת ההסכמם (אף על פי שקיבל לכך מנדט).
כאשר אביו המלך ג'ורג' השני נפגש איתו בלונדון הוא ציין בפניו: "הנה הבן שלי אשר הרס אותי ובייש את עצמו." הכישלון במערכה הביא למעשה לסיום הקריירה הצבאית שלו והוא התפטר מכלל תפקידיו הצבאיים.
בשנותיו האחרונות הנסיך ויליאם הפך ליועץ קרוב ומשפיע לאחר שאחיינו ג'ורג' השלישי עלה לכס המלכות הבריטי ב-1760. ויליאם סבל מפציעה שספג בקרב דטינגן (1743) בתחילת הקריירה שלו אשר מעולם לא החלימה במלואה, ובשנותיו האחרונות סבל מבריאות רופפת ומשקל עודף.
הוא נפטר ב-31 באוקטובר 1765 בביתו ברחוב אפר גרוונור, מייפייר בלונדון, כשהוא בן 44. הוא מעולם לא נישא ולא היו לו ילדים.
הנסיך ויליאם נקבר במנזר וסטמינסטר.
הנסיך הסטודנט הוא סרט מוזיקלי אמריקאי משנת 1954 בבימויו של ריצ'רד ת'ורפ, עם אדמונד פורדום ואן בליית' בתפקידים הראשיים.
הסרט הוא עיבוד קולנועי של האופרטה "הנסיך הסטודנט" של זיגמונד רומברג (מוזיקה) ודורותי דונלי (מחזה) משנת 1924. האופרטה מבוססת על המחזה הגרמני "Alt Heidelberg" (היידלברג הישנה) מאת וילהלם מאייר-פורסטר משנת 1901.
העלילה היא על נסיך במדינה בדיונית שנאלץ לבחור בין אהבה אמיתית למוזגת לבין חובותיו כנסיך וכמלך.
מריו לנצה היה אמור להשתתף בתפקיד ראשי אבל הוא הסתכסך עם המפיקים ופוטר.
לפי החוזה עם מטרו גולדווין מאייר הוא נאלץ להשאיר בידיהם את הקלטות השירים שבוצעו לפני ההסרטה.
במקומו נבחר אדמונד פורדום, שחקן בריטי לא ידוע ש"שירתו" מדובבת בקולו של לנצה.
שלושה שירים נוספו להפקה הזאת והעלילה קוצרה כדי שתתאים למדיום הקולנועי.
זו היה תחילת ההידרדרות בקריירה הקצרה והמזהירה של לנצה.
למרות הסכסוך - שמו של לנצה מופיע בכתוביות הסרט ובכל כרזות הפרסומת שלו.
מהשירים התפרסמו "שיר השתייה" ("Drink!
Drink!") ושירת המנון הסטודנטים גאודיאמוס איגיטור וה"סרנדה" בקולו של מריו לנצה.
המלך פרדיננד (לואיס קלהרן) של ממלכת קרלסברג (שם בדיוני) בתוך הקיסרות הגרמנית, קשיש וחולה.
הוא מייעד את נכדו הנסיך קרל (אדמונד פורדום) ליורשו.
קרל מצטיין בהטלת משמעת צבאית וציות אך אינו מסוגל להתנהג ברוך ובאמפתיות.
המלך רוצה להשיאו ליוהנה הנסיכה מנורדהאוזן כדי למזג את שתי הנסיכויות.
בנשף נפגשים קרל ויוהנה (ברטה סט.
ג'ון) אבל לא נוצרת ביניהם אהבה ואמה, מלכת נורדהאוזן (אוולין ורדן) מעירה על כך לפרדיננד.
פרדיננד מחליט לשלוח את קרל לאוניברסיטת היידלברג כדי שיתערה שם בין הסטודנטים וישנה את התנהגותו.
הוא מצרף אליו את המחנך הוותיק פרופסור יוטנר (אדמונד גוון) ואת המשרת הוותיק לוץ (ג'ון ויליאמס) שישגיח עליו שלא יסטה מהתנהגות שמתאימה לנסיך.
הם מתאכסנים בפונדק של יוזף רודר (ס.ז.
סאקאל) בו עובדה אחייניתו קייטי (אן בליית') שמוזגת ומגישה בירה לסטודנטים ושרה אתם.
קרל מתאהב בה ממבט ראשון.
הוא מצטרף לסטודנטים ושר אתם את "שיר השתייה" ("Drink!
היחסים בין קרל לקייטי הם למורת רוחו של לוץ שמדווח על כך למלך.
כאשר קרל מנשק את קייטי היא דוחפת אותו ולוץ דורש מרודר לפטר אותה.
היא מוצאת עבודה במסעדה סמוכה וקרל מגיע לשם אך היא אינה רוצה לדבר איתו, מפילה מגש ומפוטרת מיד.
קרל מנסה לפייס אותה ואט אט היא נופלת בזרועותיו והוא שר לה את הסרנדה המפורסמת.
בין הסטודנטים יש שתי קבוצות: הווסטפלים הם יותר עממיים ואילו קבוצת הסאקסו-בורוסיאן הם יותר מכובדים ממעמד גבוה וסנובים.
בראשם עומד הרוזן פון אסטנבורג (ג'ון אריקסון).
הוא מגלה לכולם שקרל הוא נסיך ודורש ממנו להצטרף אליו.
כשקרל מסרב הוא מזמין אותו לדו-קרב שמסתיים בניצחונו של קרל הפוצע אותו בלחיו.
האהבה בין קרל לקייטי פורחת, הוא שר לה את "אהובתי" (Beloved) והם מתכוננים לברוח ביחד אבל אז מגיע ראש הממשלה (ג'ון הויט) ומודיע לקרל שהמלך חולה מאד.
קרל מגיע לקרלסברג ואומר למלך שהוא מאוהב בקייטי אך המלך מצווה עליו להתחתן עם יוהנה ולמלא את חובותיו לממלכה לאחר מותו.
קרל נכנע אבל לאחר מות המלך, בדרך לנישואיו בנורדהאוזן, הוא נעצר בפונדק בהיידלברג ונפרד בעצב בפעם האחרונה מקייטי.
שם השחקן/יתשם הדמותהערותאדמונד פורדוםהנסיך קרלאן בליית'קייטי רודרלואיס קלהרןהמלך פרדיננדמלך קרלסברגס.ז.
סאקאלג'וזף רודרבעל מלון ומסבאהג'ון ויליאמסלוץמשרת/משגיחאדמונד גווןפרופ' יונטרמחנך של הנסיךברטה סט.
ג'והןהנסיכה יוהנהאוולין ורדןמלכת נורדהאוזןאמא של יוהנהג'ון אריקסוןהרוזן פון אסטנבורגסטודנטג'ון הויטפון מרקראש ממשלה
המשחק הוא החמישי בסדרת המשחקים הנסיך הפרסי ומהווה המשך ישיר למשחק הקודם בסדרה, הנסיך הפרסי: חולות הזמן.
העלילה עוקבת אחר נסיך הנרדף על ידי ייצור מאיים בשם "הדאהקה", שתפקידו הוא להרוג את הנסיך לאחר שזה לא מת באירועי המשחק הקודם וכך לשמור על רצף הזמן תקין.